CELEX: 22010D0010
Language: ro
Date: 2010-01-29 00:00:00
Title: Decizia nr. 10/2010 a Comitetului mixt al SEE din 29 ianuarie 2010 de modificare a anexei IX (Servicii financiare) la Acordul privind SEE

22.4.2010   
            
            
               RO
            
            
               Jurnalul Oficial al Uniunii Europene
            
            
               L 101/19
            
         DECIZIA NR. 10/2010 A COMITETULUI MIXT AL SEE
   din 29 ianuarie 2010
   de modificare a anexei IX (Servicii financiare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa IX la acord a fost modificată prin Decizia nr. 141/2009 a Comitetului mixt al SEE din 4 decembrie 2009 (1).
            
         
               (2)
            
            
               Decizia 2008/961/CE a Comisiei din 12 decembrie 2008 privind utilizarea de către emitenții de valori mobiliare din țările terțe a standardelor de contabilitate naționale ale anumitor țări terțe și a standardelor internaționale de raportare financiară pentru întocmirea situațiilor financiare consolidate (2) trebuie încorporată în acord.
            
         
               (3)
            
            
               Decizia 2008/961/CE abrogă Decizia 2006/891/CE a Comisiei (3), care este încorporată în acord și care trebuie, în consecință, eliminată din acord,
            
         DECIDE:
   Articolul 1
   Textul de la punctul 23c (Decizia 2006/891/CE a Comisiei) din anexa IX la acord se înlocuiește cu următorul text:
   
      „32008 D 0961: Decizia 2008/961/CE a Comisiei din 12 decembrie 2008 privind utilizarea de către emitenții de valori mobiliare din țările terțe a standardelor de contabilitate naționale ale anumitor țări terțe și a standardelor internaționale de raportare financiară pentru întocmirea situațiilor financiare consolidate (JO L 340, 19.12.2008, p. 112).”
   
   Articolul 2
   Textele Deciziei 2008/961/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 30 ianuarie 2010, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 29 ianuarie 2010.
      
         
            Pentru Comitetul mixt al SEE
         
         
            Președintele
         
         Alan SEATTER
      
   
   
      (1)  JO L 62, 11.3.2010, p. 35.
   
      (2)  JO L 340, 19.12.2008, p. 112.
   
      (3)  JO L 343, 8.12.2006, p. 96.
   
      (4)  Au fost semnalate obligații constituționale.
   
      Declarația comună a părților contractante privind Decizia nr. 10/2010 de încorporare a Deciziei 2008/961/CE a Comisiei în acord
      „Decizia 2008/961/CE a Comisiei din 12 decembrie 2008 privind utilizarea de către emitenții de valori mobiliare din țările terțe a standardelor de contabilitate naționale ale anumitor țări terțe și a standardelor internaționale de raportare financiară pentru întocmirea situațiilor financiare consolidate consideră că principiile contabile general acceptate ale anumitor țări terțe sunt echivalente cu standardele SEE și acordă emitenților din țările terțe dreptul de a-și întocmi situațiile financiare consolidate anuale și semestriale în conformitate cu Principiile contabile general acceptate ale Republicii Populare Chineze, ale Canadei, ale Republicii Coreea sau ale Republicii India. Încorporarea acestei decizii nu aduce atingere domeniului de aplicare al Acordului privind SEE referitor la relațiile cu țările terțe.”